Пол Валери
Пчелата

Превод от френски: Кирил Кадийски, 2004

chitanka.info

На Франсис дьо Миомандр

Какво е, пчела златочела,

по-нежно, по-смъртно от жило,

над кошера мой закръжило,

наметнат със сън от дантела.

Боцни ти кратунката свежа —

гръдта, любовта ми приспала,

та, пламнала пак, над овала

на буйната плът да се свежда.

Чрез мъката чувствам се силен:

о, по-добре мигом ужилен

пред тлеещо дълго страдание.

Мен златната болка зове ме,

без нея какво ли страстта ни е:

умира — уви! — или дреме.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.